b'\n_START_ARTICLE_\n\xc5\xa0irjenje jedrskega oro\xc5\xbeja\n_START_PARAGRAPH_\n\xc5\xa0\xc3\xadrjenje j\xc3\xaadrskega or\xc3\xb3\xc5\xbeja je pojem uveden z mednarodnimi pogodbami o ne\xc5\xa1irjenju jedrskega oro\xc5\xbeja. Pojem v Pogodbi o ne\xc5\xa1irjenju jedrskega oro\xc5\xbeja pokriva tudi vpra\xc5\xa1anja prometa s cepljivimi materiali, tehnologijo uporabno za jedrsko oro\xc5\xbeje in informacije, ki se nana\xc5\xa1ajo na jedrsko oro\xc5\xbeje. Za problem \xc5\xa1irjenja jedrskega oro\xc5\xbeja se uporablja tudi tujka: proliferacija oziroma nasprotno neproliferacija._NEWLINE_Pogodba o ne\xc5\xa1irjenju jedrskega oro\xc5\xbeja  je mednarodna pogodba, h kateri lahko pristopi vsaka dr\xc5\xbeava. Podpisale in ratificirale so jo vse dr\xc5\xbeave (189), razen Indije, Pakistana, Izraela in Severne Koreje (umaknila podpis in ratifikacijo). Indija in Pakistan imata jedrsko oro\xc5\xbeje, Izrael pa zelo verjetno tudi. Namen Pogodbe o ne\xc5\xa1irjenju JO je zmanj\xc5\xa1ati nevarnost jedrske vojne in terorizma. Pogodbo je predlo\xc5\xbeila Irska maja 1995, prva podpisnica pa je bila Finska. Republika Slovenija je pogodbo privzela iz pravnega reda Socialisti\xc4\x8dna federativna republika Jugoslavija kot ena izmed njenih naslednic.'